Tvárnenie za studena

Tvárnenie za studena je technologický proces tvárnenia kovov, prebiehajúci pri bežnej teplote tvárneného materiálu. Patrí do skupiny procesov lisovania za studena. Pri tvárnení sa na materiál pôsobí silou tak, aby sa prekročila medza pružnosti a materiál zostal deformovaný v požadovanom stave aj po skončení pôsobenia tvárniacich síl. Pretvárnenie materiálu za studena nie je rovnomerné v celom priereze (objeme), vznikajú vnútorné napätia. Tieto môžu viesť k porušeniu materiálu.

Pri tvárnení za studena dochádza vplyvom deformácie k spevneniu kovov, ktoré je úmerné stupňu pretvárnenia. Ďalej sa zväčšuje medza prieťažnosti, pevnosť v ťahu, tvrdosť. Zmenšuje sa húževnatosť.

Rozdelenie 
Tvárnenie za studena sa rozdeľuje na nasledovné skupiny a operácie:
 pretvárnenie
 ohýbanie
 vyrovnávanie
 lemovanie (obrubovanie, žliabkovanie)
 skružovanie
 ťahanie
 vyťahovanie
 preťahovanie - vytváranie dutých tvarov z plného plechu
 preťahovanie - vytváranie valcových tvarov z plechu s otvorom
 rozširovanie
 zužovanie
 tlačenie
 razenie
 razba
 kalibrovanie
 nitovanie
 pretláčanie
 súsledne pretláčanie
 spätné pretláčanie
 kombinované pretláčanie

Zdroje 
 Hluchý M. a kol.: Technológia. Alfa Bratislava, 1977.

Tvárnenie